| Medaljeoversikt |
| --- |
| Konkurrerte for Sveits Sveits’ flagg |
| Orientering |
|  Seiere sammenlagt i Verdenscupen: 0
(én femteplass) |
| Verdenscupseiere, enkeltløp: 1
(5 pallplasseringer) 
*Per 20. oktober 2015* |
| Verdensmesterskap |
| Gull | 2009 Ungarns flagg Miskolc |  Stafett |
| Bronse | 2008 Tsjekkias flagg Olomouc |  Stafett |
| Europamesterskap |
| Sølv | 2008 Latvias flagg Ventspils |  Stafett |
| Nordisk mesterskap |
| Gull | 2007 Danmarks flagg Bornholm |  Stafett |
| Sølv | 2009 Finlands flagg Salo |  Stafett |

**Baptiste Rollier** (født 27. september 1982) er en sveitsisk orienteringsløper. Rollier er verdensmester og nordisk mester i stafett. Han representerer internasjonalt den finske klubben Kalevan Rasti og ANCO i nasjonale mesterskap i Sveits. Tidligere har sveitseren løpt for norske Kristiansand OK og finske Vehkalahden Veikot.

Idrettskarriere
---------------

Rollier var ingen stjerne som juniorløper, men greide å kvalifisere seg for den sveitsiske troppen til junior-VM i Alicante i 2002. Med seg hjem fikk han 20.-plass på mellomdistanen som beste resultat i sitt siste juniorår.

Rollier har vunnet orienteringsverdens største klubbstafett, Jukola tre ganger. Han vant sammen med Vehkalahden Veikot i 2006 og med Kristiansand OK i 2009 og 2015.

I VM-sammenheng har Rollier bidratt til to medaljer for Sveits. Den første kom i 2008 da han sammen med Matthias Merz og Daniel Hubmann løp inn til bronse i tsjekkiske Olomouc. Samme år ble det også stafettsølv i EM. Året etter gikk sveitserne helt til topps under VM i Miskolc i Ungarn Igjen var det Rollier, Merz og Hubmann som representerte det sveitsiske laget. Dette gullet ble riktignok tatt i en konkurranse som i etterkant ble grundig omdiskutert ettersom tre lag stoppet opp på siste etappe for å hjelpe en skadet konkurrent.[note]; Thierry Gueorgiou (Frankrike), Anders Nordberg (Norge) og Michal Smola (Tsjekkia) ga opp sine lederposisjoner for å redde ham. Det Internasjonale Orienteringsforbundets konkurranseregler var et problem: regel 26.13 sier "Organisatoren må ugyldiggjøre en konkurranse hvis det til noe tidspunkt har vært omstendigheter som gjør konkurransen urettferdig eller farlig for deltagerne". Etter mye diskusjon bestemte juryen at resultatet likevel skulle stå. 

Rollier fikk også med seg gull og bronse fra nordisk mesterskap, henholdsvis fra 2007 i Bornholm og 2009 i finske Salo. Begge medaljene ble inkassert på stafett. Rollier har ikke vunnet noen individuell medalje i internasjonale mesterskap. Hans største individuelle prestasjon er verdenscupseieren han tok på mellomdistanse i Spania i 2014.

Referanser
----------

1. ↑  Årets Forbilde: Ofret VM-medalje for å redde liv
2. ↑  «WOC2009 Miskolc — Hungary». 21. august 2009. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 7. september 2009.  «Arkivert kopi». Arkivert fra originalen 18. august 2009. Besøkt 2. november 2015.
3. ↑  Eddie Bergeron (21. august 2009). «Discussion: WOC relay challenge — just one US taker needed (comment)». Attackpoint. Besøkt 7. september 2009.

Eksterne lenker
---------------

* (en) Baptiste Rollier – World of O Rediger på Wikidata